  Туспуктэм: Алексей Арзамасцев Майя Бывальцева 26-тӥ куартолэзе Удмуртиысь Кун кенешлэн укмысэтӥ сессиез усьтӥськиз. Кенешонэз Ижкарысь 88 номеро школаын шимучыр дыръя быремъёсты буре ваёнэн кутскиз, ивортӥз улосвыл парламентлэн пресс-службаез. « Ар талэсь азьло 26-тӥ куарусёнэ Ижкарысь 88 номеро школаын кӧшкемыт учыр луиз. Ожтӥрлыкен йыртэмась сэрен 18 адями быриз, 11-ез соос пӧлысь пиналъёс. Со лек теракт быдэс кунэз зуркатӥз » Владимир Невоструев, Удмуртиысь Кун кенешлэн тӧроез Минут ӵоже час улыса, депутатъёс сессилэн ужанрадлыказ пыртэм ужпумъёсты эскерон борды басьтӥськизы. Оглом 30 юанъёсты эскерозы, кызез со пӧлысь элькун катӵектосъёслы сӥземын. Тегъёс: КунКенеш буреваён Удмуртия  